**האוניברסיטה העברית בירושלים - תוכניתEMBA  בהתמחות במימון נדל"ן ושמאות מקרקעין**

**מחזור 1 – (טרימסטר שני תשע"ח)**

**מועמד/ת נכבד/ה,**

אנו מודים לך על התעניינותך בתכנית המוסמך בהתמחות במימון נדל"ן ושמאות מקרקעין של ביה"ס למנהל עסקים, האוניברסיטה העברית בירושלים.

כפי שידוע לך, מדובר במסלול חדש, הצפוי להיפתח לראשונה השנה, אשר מעניק לבוגריו תואר שני במנהל עסקים ובנוסף הכשרה מלאה להסמכה כשמאי מקרקעין

להלן מספר פרטים על התוכנית:

**1.**     **תוכנית הלימודים:**

**לימודי תואר שני במנהל עסקים**

מדובר במסלול לימודים בתוכנית המנהלים של בית הספר למנהל עסקים. תוכנית הלימודים במסלול כוללת את כל תכני התשתית ולימודי הבסיס הכלולים במסגרת לימודי תואר שני במנהל עסקים, ואת קורסי ההתמחות במימון נדל"ן ושמאות מקרקעין. זאת כאשר לימודי התשתית והבסיס הם לימודי חובה ולימודי ההתמחות כוללים קורסי חובה וקורסי בחירה.

**לימודי התשתית והבסיס כוללים את הקורסים\*:**

כלכלת עסקים- מיקרו, כלכלת עסקים –מקרו, מתמטיקה למנהל עסקים, סטטיסטיקה למנהל עסקים

יסודות המימון, יסודות החשבונאות, מבוא לשיווק, התנהגות ארגונית וניהול המשאב האנושי

מבוא לדינים בעסקים ובמקרקעין, מודלים כמותיים בניהול

**לימודי ההתמחות במימון נדל"ן ושמאות מקרקעין כוללים את הקורסים (חובה ובחירות)\*:**

השקעות וניירות ערך, ניהול פיננסי, מימון נדל"ן ומכשירים פיננסים, ניתוח דוחות כספיים והערכות שווי, סמינר בהשקעות נדל"ן ,פרקטיקום-Cases in Real Estate Investment, כלכלה עירונית, מיסוי מקרקעין, הרחבות בדיני מקרקעין, מימון פרויקטים בנדל"ן, תורת המכרזים ומכרזים בנדל"ן, ניהול סיכונים פיננסים בהשקעות בנדל"ן, נדל"ן בינ"ל, הערכות שווי בנדל"ן, יישומי מימון בשומת מקרקעין, מבוא לתכנון ערים, דיני התכנון העירוני, מבוא להנדסת בנין והנדסה אזרחית, יסודות מדידה ומיפוי, התחדשות עירונית בישראל

\*יתכנו שינויים בהרכב ו/או בשמות קורסים

**לימודי שמאות מקרקעין במסגרת התואר:**

בישראל, על מנת להיות מוסמך כשמאי מקרקעין יש צורך להחזיק בתואר ראשון ולעבור כ 14 בחינות של מועצת שמאי המקרקעין .

תוכנית הלימודים לתואר השני במימון נדל"ן של האוניברסיטה העברית מזכה את מסיימיה בפטור מ- 11 בחינות מתוכן, כך שעל מנת לקבל הסמכה כשמאי מקרקעין, נדרשים מוסמכיה לעבור בסיום לימודיהם כ- 3 בחינות בלבד.

תוכנית הלימודים כוללת גם שלושה קורסי הכנה מלאים ומקיפים ל 3 הבחינות הסופיות של מועצת שמאי המקרקעין, אשר ניתנים על ידי טובי המרצים בתחום.

**2.**     **מרצי התוכנית**

בתוכנית ילמדו מטובי המרצים של בית הספר למנהל עסקים באוניברסיטה העברית וכן מומחים מהשורה הראשונה בענף ומתחומים קשורים. בין  היתר ילמדו בתוכנית: פרופ' אורלי שדה, פרופ' רחל אלתרמן, פרופ' חיים זנדברג, פרופ' גור מושייב, פרופ' אברהם קלוגר, ד"ר בנימין סגל, ד"ר ליאור אמסלם, ד"ר רחל שלום-גילה,  רו"ח יבגני אוסטרובסקי ועוד...

**3.**     **משך הלימודים וימי הלימוד**

משך הלימודים הינו ארבעה סמסטרים הנלמדים במשך כשנה וחצי (כולל סמסטר קיץ). התוכנית צפויה להיפתח באמצע שנת הלימודים תשע"ח (פברואר 2018) ולהסתיים בקיץ תשע"ט (סוף סמסטר ב').

**ימי הלימוד ומקום:**

הלימודים יתקיימו בימי חמישי אחה"צ ובימי שישי בבוקר. בימי חמישי יתקיימו הלימודים בקמפוס רחובות של האוניברסיטה העברית (או בקמפוס הר הצופים בירושלים), ובימי שישי בקמפוס הר הצופים בירושלים.

**4.**     **הליך הקבלה:**

זכאים להגיש מועמדות לתוכנית: בוגרי תואר ראשון ממוסד להשכלה גבוהה מוכר, או סטודנטים לקראת סיום לימודיהם, הצפויים לסיים את לימודי התואר הראשון לפני מועד תחילת הלימודים.

על מנת להגיש מועמדות יש למלא את טופס ההרשמה (מצ"ב) ולהגישו למזכירות התוכנית בליווי המצורפים הנדרשים. (ניתן להגיש ידנית בביה"ס, לשלוח במייל או לשלוח בדואר)

הליך המיון והקבלה לתוכנית כולל בנוסף להגשת טופס מועמדת, גם העברת 1-2 המלצות (ניתן גם ממרצה המכיר את הסטודנט מלימודים קודמים, ראה הנחיות בטופס ההרשמה) וזימון לראיון אישי. תאריך הריאיון יקבע עמכם לאחר קבלת טופס המועמדות המלא  ,כאשר את ההמלצות ניתן להעביר גם לאחר הריאיון.

**הנתונים שיבחנו במסגרת הליך הקבלה:**

ממוצע הציונים בתואר הראשון, תחום לימודי התואר הראשון,  ניסיון מקצועי רלוונטי או בתחום רלוונטי, ניסיון ניהולי.

**סטודנטים אשר על בסיס נתוניהם עשויים להתאים לתוכנית יוזמנו לראיון קבלה אישי**.

ההחלטה על קבלה לתוכנית תתקבל ותימסר רק לאחר השלמת הליך הקבלה כולו.

**5.**     **שכר הלימוד ,דמי רישום והנחות**

שכר הלימוד של התוכנית הוא 25,000 ₪ לשנה, **אך למחזור הראשון של התוכנית נקבע שכר לימוד מופחת ב 10% כך ששכר הלימוד עבור מחזור זה הינו 22,500 ₪ לשנה**.

דמי הרישום לתוכנית הם כ 500 ₪ אותם ניתן לשלם בשיק דחוי. את השיק ניתן למסור עם הגשת טפסי הרישום או להביאו עמכם במועד תאריך הריאיון שיקבע לכם.

דמי הרישום יופקדו רק לאחר השלמת הליך הקבלה ורק במידה והמועמד התקבל לתוכנית. במידה והמועמד לא התקבל השיק לא יופקד (יוחזר לו).

**6.**     **מלגות\***

התוכנית מעמידה לרשות הסטודנטים מספר מלגות משני סוגים:

- מלגה על בסיס הישגים אקדמיים קודמים – המיועדת לתלמידים מצטיינים

- מלגה כללית – המיועדת לסייע במימון שכר לימוד (מסיבות כלכליות או אחרות).

את טפסי הבקשה למלגות ניתן לקבל דרך המייל. את הבקשה ניתן להגיש ביחד עם טפסי ההרשמה לתוכנית או לאחר הגשתם ועד לתאריך האחרון שיקבע להגשת בקשה למלגה.

הבקשות למלגות יידונו במסגרת ישיבת וועדת המלגות של התוכנית, אשר תתקיים כמספר שבועות לפני פתיחת הלימודים. התשובות ישלחו לסטודנטים כחודש (4 שבועות) לפני תחילת הלימודים.

\*האוניברסיטה שומרת לעצמה להציע מלגות למועמדים בעלי הישגים יוצאי דופן, ללא הגשת בקשה.

**7.**     **השמה, הכוונה וסיוע במציאת סטאג' כשמאי מקרקעין**

לרשות תלמידי התוכנית אשר יהיו מעוניינים בכך, תעמוד מערכת ורכז השמה לסיוע במציאת סטאג' כשמאי מקרקעין.

בהצלחה ושנה טובה!

ד"ר רחל שלום-גילה

מנהלת אקדמית, תואר שני למנהלים

בהתמחות במימון נדל"ן ושמאות מקרקעין

בית הספר למנהל עסקים, האוניברסיטה העברית בירושלים.

[Rachel.shg@mail.huji.ac.il](mailto:Rachel.shg@mail.huji.ac.il)

לפרטים נוספים, שאלות והבהרות: ניתן לפנות במייל למזכירות התוכנית

[emba.ref@mail.huji.ac.il](mailto:emba.ref@huji.ac.il)